אמה פילדינג

אמה ג'ורג'ינה אנאליס פילדינג (באנגלית: Emma Georgina Annalies Fielding; נולדה ב-10 ביולי 1966) היא שחקנית אנגלייה.

ביוגרפיה
פילדינג נולדה בקטריק שבצפון רידינג של יורקשייר, לאב שהיה חייל בצבא הבריטי. היא גדלה כקתולית וחלק מילדותה עברה עליה במלזיה ובניגריה. זמן מה גרה במלאברן  בבית מעל לחנות של סבה וסבתה. בעת לימודיה בפנימיית ברקהמסטד קולג'ייט , היא התקבלה ללמוד משפטים באוניברסיטת קיימברידג'. אחרי שנה זנחה את הלימודים, ובמשך חמישה חודשים שהתה בקיבוץ בגדה המערבית ועסקה בקטיף אבטיחים. עוד באותה שנה הייתה סדרנית באוקספורד אפולו. אחר כך נרשמה ללמוד משחק באקדמיה המלכותית הסקוטית למוזיקה ודרמה .

אחרי סיום הלימודים עבדה פילדינג עם התיאטרון המלכותי הלאומי ועם הלהקה השייקספירית המלכותית. ב-1993 זכתה להכרה בקרב המבקרים כששיחקה בתפקיד תומאסינה במחזה "ארקדיה" מאת טום סטופארד. היא זכתה בפרס "דיים פגי אשקרופט" לשחקנית הטובה ביותר על הופעתה במחזה "The Broken Heart" מאת ג'ון פורד. עוד ב-1993 שיחקה בתפקיד אגנס במחזה "בית ספר לנשים" בתיאטרון אלמיידה. על תפקיד זה זכתה בפרס איאן צ'ארלסון. הופעת הבכורה שלה בברודוויי הייתה ב-2003 במחזה "Private Lives" מאת נואל קאוורד.

פילדינג השתתפה במחזות רבים שעובדו לרדיו ה-BBC, בהם שיחקה בדמות אזמה במחזה "רוק'נרול" מאת טום סטופארד, תפקיד אותו גילמה גם בהצגה בווסט אנד. בטלוויזיה השתתפה במיני-סדרה "קרנפורד" של ה-BBC.

ב-2009 הופיעה פילדינג בתפקיד דייזי לצדו של טימותי וסט בעיבוד של רדיו 4 לספר "Rumpole and the Penge Bungalow Murders" מסדרת "רמפול" מאת ג'ון מורטימר. היא שיחקה בתפקיד אורח, בדמות אסטריד נייט, בפרק בסדרת הפשע "Death in Paradise". ב-2014 הופיעה בפרק בסדרת פשע אחרת "פקד בנקס".

פרסים ומועמדויות
 ב-1999 הייתה פילדינג מועמדת לפרס לורנס אוליבייה להופעה הטובה ביותר בתפקיד משנה על תפקידה במחזה "The School for Scandal".
 ב-2002 הייתה מועמדת לפרס התיאטרון של לורנס אוליבייה לשחקנית הטובה ביותר בתפקיד משנה על הופעתה במחזה "Private Lives" בתיאטרון אלברי בלונדון. היא זכתה בפרס עולם התיאטרון  על הופעה בכורה מצוינת בברודוויי על אותו תפקיד בהפקה משנת 2002.
 ב-1993 זכתה פילדינג בפרס חוג מבקרי התיאטרון  לשחקנית החדשה המבטיחה ביותר על תפקידה במחזה "ארקדיה" ובמחזה "בית ספר לנשים".

פילמוגרפיה
 שנה שם שם באנגלית תפקיד הערות 1992 Tell-Tale Hearts בקי וילסון 1993 פוארו Agatha Christie: Poirot רות' שווניק בפרק "Dead Man's Mirror" Performance ג'ואן בפרק "The Maitlands" 1996 קאוואנה QC Kavanagh QC קרוליין ויקס בפרק "Job Satisfaction" 1997 Drovers' Gold אליזבת ווטקינס A Dance to the Music of Time איזבל סדרת טלוויזיה (2 פרקים) 1998 The Life of Confucius אמא מסחר מכובד A Respectable Trade פרנסיס סקוט קול מיני-סדרה The Scarlet Tunic פרנסס גרובס התעלומות של מיס ברדלי The Mrs Bradley Mysteries אלינור בינג בפרק "Speedy Death" 1999 Big Bad World ביאטריס דמפסי סדרת טלוויזיה 2000 מהומה Pandaemonium מרי וורדסוורת' Other People's Children ג'וזי סדרת טלוויזיה (פרק אחד) 2001 חקירות המפקח לינלי The Inspector Lynley Mysteries הלן קלייד בפרק "A Great Deliverance" The Discovery of Heaven הלגה 2002 Shooters מפקחת בילוש שרה פרייס The Gist הרייט גולד סרט טלוויזיה Green-Eyed Monster מרני מקגווייר סרט טלוויזיה Birthday Girl טרייסי ג'ונס סרט טלוויזיה 2003 My Uncle Silas הרמיוני מיני-סדרה My Uncle Silas II הרמיוני 2004 להעיר את המתים Waking the Dead ד"ר גרטה סימפסון סדרת טלוויזיה (2 פרקים) 2005 The Government Inspector סוזן ווטס סרט טלוויזיה Beneath the Skin ג'ניפר הינטלשם סרט טלוויזיה The Ghost Squad מפקחת בילוש קרול מק'קיי סדרת טלוויזיה 2007 Fallen Angel ג'נט בייפילד בפרק "The Office of the Dead" Dragon Quest Swords: The Masked Queen and the Tower of Mirrors המלכה קורטנה משחק וידאו קרנפורד Cranford מיס גלינדו 2008 הגבר האחר The Other Man גייל 2009 Dragon Age: Origins תפקידים שונים משחק וידאו 2010 רציחות במידסומר Midsomer Murders פיית' קנט בפרק "The Silent Land" 2011 Kidnap and Ransom נעמי שאפר סדרת טלוויזיה (3 פרקים) החשדות של מר ויצ'ר The Suspicions of Mr Whicher מרי קנט סרט טלוויזיה The Great Ghost Rescue מייבל 2012 28 קילו Twenty8k ג'ין ויבר2015 המלחמה של פויל Foyle's War ג'ויס קוריגן בפרק "Elise" ארתור וג'ורג' Arthur & George שרלוט אדלג'י This Is England '90 רומה בפרק "Summer" קפיטל Capital שטראוס מיני-סדרה 2018 בלתי נשכח Unforgotten איימי הוליס סדרת טלוויזיה (עונה שלישית) 2018–2019 עלובי החיים Les Misérables'' ניקולט מיני-סדרה; 5 פרקים 2023 סנדיטון (אנ') Sanditon ליידי מונטרוז 6 פרקים 2024 סטרייק Strike קטיה אפקוט 4 פרקים

ספרי שמע
 "חומריו האפלים" בתפקיד גברת קולטר
 "יריד ההבלים" בתפקיד בקי שארפ
 "The Haunting of Hill House" מאת שירלי ג'קסון  בתפקיד המספרת. ספר שמע בהוצאת ה-BBC
 "איזבל" בתפקיד איזרבל
 "Funny Girl" בתפקיד המספרת, מאת ניק הורנבי, 2014, בהוצאת Penguin Audio

עוד הקליטה את הספרים הבאים בהוצאת Naxos Audiobooks:
 המלט
 הדה גאבלר
 ג'יין אייר
 מניפתה של ליידי וינדרמיר
 אותלו
 רבקה
 בטבעת החנק
 פאני היל
בהוצאת Random House Audio
 I Don't Know How She Does It

קישורים חיצוניים



הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:חברי התיאטרון המלכותי הלאומי
קטגוריה:חברי הלהקה השייקספירית המלכותית
קטגוריה:בוגרות הקונסרבטוריון המלכותי של סקוטלנד
קטגוריה:בריטיות שנולדו ב-1966
קטגוריה:בריטים שנולדו ב-1966